MIZORAM STATE MONITORING COMMITTEE-IN ESTABLISHMENT OF MIZORAM STATE SUPER-SPECIALTY CANCER AND RESEARCH CENTRE TLAWH,"1327/2024-2025 Aizawl, 26th July, 2024: Nimin (25.7.2024) khan Mizoram State Project Monitoring Committee chuan Establishment of Mizoram State Super Specialty Cancer and Research Centre, Zemabawk chu an tlawh a. MSPMC Team te hi Pu R. Lal Rinawma, IRS (Rtd.) Vice Chairman-in a ho a ni. He project in a ken te chu hengte hi an ni a- 1.  Cancer Hospital khum 200 awmna, tunlai thiamna changkang, practical leh technical lama inzir chhuahna tlak din. 2. Heng damdawi lam thiamna rin tlak leh khawl tha CT Scanner, MRI, Cyclotron, PET Scannner, SPECT etc. te a thuama, tunlai cancer enkawlna tha leh changkang tak hmanga damlo enkawl leh zirtirna pek 3. Thawktute chenna (quarter) sak. 4. Mizoram a Cancer natna venna changtlung taka, thuam that leh zirtirna pek. Project cost hi Japanese Yen 9,918 million a ni a, India pawisa chuan cheng vaibelchhe 700 bawr vel a ni. Japan International Cooperation Academy (JICA) ODA loan, Ministry of Finance, Dept. of Economic Affairs, Govt. of India kaltlangin 80% leh Mizoram sorkar tum 20% a ni. Contract agreement hi Mukesh & Associates- Oriental Consultant Global - JV leh Health & Family Welfare Department, Mizoram ten June ni 18, 2024 khan an sign a, Loan agreement pawh hi Govt. of India leh JICA ten February ni 27, 2023 khan an sign tawh bawk a, Mizoram sorkar aiawhin Principal Director, H&FW Department a tel a ni. A project tih puitlinna tura ruahman dan chu hetiang hi a ni a - 1. Construction and Procurement works bik atan kum 5 chhunga zawh tur a ni a, a project pumpui zawh theih hun tur hi kum7 a ni. 2. Hnathawh leh khawl bun tur reng reng hi JICA-in Standard a tuk ang thlapa tih vek tur a ni. Vice Chairman, MSPMC hi Er. Lalthanzuala Ralte, Secreretary MSPMC; Prof. Chawngsailova, Member; Er Lalrinawma, Member; Er. Vanlalhruaia, Member; Pu Samuel Zoramthanpuia, Member; Pi Vanchhungi, Task Force (MSPMC) ten an tawiawm. MSPMC Team-te hi Dr. Lalhmingmawii, Director, Mizoram State Cancer Institute; Dr. Zothankima, Radiation Oncologist; Dr. Lalchhandami Colney, Surgical Oncology, Super Specialist; Dr V. Lalhmachhuana, Dental Surgeon leh Pi Lalhlimpuii, Medical Superintendent ten an lo dawngsawngin, Cancer natna veite enkawlna hmun leh Project kalpui zel dan turte Mizoram State Project Monitoring Committee-te nen uluk takin an thlir ho a ni. Attachment Loading attachment...",Dated: 26 th Jul 24 1:42 PM,https://dipr.mizoram.gov.in/post/mizoram-state-monitoring-committee-in-establishment-of-mizoram-state-super-specialty-cancer-and-research-centre-tlawh